**OSNOVNA ŠKOLA CENTAR**

 **ŠKOLSKI ODBOR**

 **DANTEOV TRG 2, PULA**

Tel: 952 222 248; fax: 394-864

e-mail: ured@os-centar-pu.skole.hr

KLASA: 003-06/21-01/05

URBROJ: 2168/01-55-53-10-21-2

Početak sjednice: 13h

Prisutni: Ljiljana Glad-Racan, Borka Sladonja, Drita Jusufi, Dijana Šain

Odsutni: Laura Svorcan Kostić, Sandra Žmak Đapić i Teodora Grubešić

Prisustvovale: Loreta Ribarić

***ZAPISNIK***

s 5. sjednice Školskog odbora Osnovne škole Centar održane dana 6. listopada 2021. godine u prostoru OŠ Centar s početkom u 13.00 sati.

***DNEVNI RED:***

1. Prihvaćanje Zapisnika s prethodne 4. sjednice Školskog odbora

2. Prijedlog Školskog kurikuluma i Godišnjeg plana i programa škole za šk. g. 2021./2022.

3. Izvješće o realizaciji Školskog kurikuluma i Godišnjeg plana i programa škole za šk. g. 2020./2021.

4. Različito

Po otvaranju Sjednice i predloženi dnevni red je jednoglasno prihvaćen.

**Ad1)** Članice Školskog odbora su upoznate sa Zapisnikom s prethodne 4. sjednice Školskog odbora te je isti jednoglasno prihvaćen.

Zaključak: Zapisnik s 4. sjednice je jednoglasno prihvaćen.

**Ad2)** Ravnateljica predstavlja ŠO-u Školski kurikulum te Godišnji plan i program rada škole za 2021./2022. šk. g.

Ravnateljica naglašava potrebu izvršenja obnove električnih instalacija (trebalo bi uložiti oko 50 000,00 kn za početak radova, tj. za obnovu instalacijama u prizemlju, a svake sljedeće godine to isto učiniti na preostalim katovima). Izvještava da je ove godine u školi 254 učenika u 18 razrednih odjela. Nadalje, u školi su formirane tri skupine produženog boravka. Ravnateljica ističe da je ove godine Školi osigurano 11 pomoćnika u nastavi, a otvorit će se i natječaji za učitelja/icu biologije i prirode i učitelja/icu RN u PB na određeno vrijeme. U školi se i dalje odvija, uz redovnu nastavu, i izborna nastava iz talijanskog i njemačkog jezika, informatike, katoličkog i islamskog vjeronauka, a pravoslavni vjeronauk se održava u OŠ Tone Peruško i za učenike OŠ Centar. Također, u Školi se odvija i nastava makedonskog te albanskog jezika po modelu C. Što se roditeljskih sastanaka i informacija tiče, ove će godine, u skladu s epidemiološkim mjerama, roditelji moći doći u školu na razgovor s učiteljima, ali uz prethodnu najavu. Ravnateljica je upoznala ŠO i s kalendarom rada: za Božić bi se ispred škole upriličio Sajam; u siječnju će se organizirati izložba u sklopu projekta Stari grad i tajna paukove mreže; Sportski dan bit će 29. travnja, a Dan škole će biti 5. svibnja. Nastavna godina broji 178 nastavnih dana.

Školski kurikulum obuhvaća svu izvanredovnu nastavu (izlete, izvanučioničku nastavu, projekte, sportske škole, rad udruga).

Članice Školskog odbora jednoglasno prihvaćaju Školski kurikulum i Godišnji plan i program rada škole za šk. g. 2021./2022.

Zaključak: ŠO jednoglasno prihvaća Školski kurikulum i Godišnji plan i program rada škole za šk. g. 2021./2022.

**Ad3)** Članicama Školskog odbora predstavljeno je izvješće o realizaciji Školskog kurikuluma i Godišnjeg plana i programa škole za šk. g. 2020./2021. ŠO jednoglasno prihvaća Školski kurikulum i Godišnji plan i program rada škole za šk. g. 2020./2021.

Zaključak: Prihvaćeno je izvješće o realizaciji Školskog kurikuluma i Godišnjeg plana i programa rada škole za šk. g. 2020./2021.

**Ad4)** Članice ŠO izvještene su o Provedbenom planu organizacije rada i izvođenju nastave u OŠ Centar Pula u šk. g. 2021./2022. te protokolima postupanja za vrijeme rada u posebnim uvjetima. Plan uključuje protokole o boravku u školi, način ulaska u školu, korištenju prostorija i ostalo vezano za rad tijekom posebnih uvjeta. Školski odbor jednoglasno prihvaća Plan.

Zaključak: ŠO jednoglasno prihvaća Provedbeni plan organizacije rada i izvođenja nastave u OŠ Centar Pula u šk. g. 2021./2022. te protokole postupanja za vrijeme rada u posebnim uvjetima.

Sjednica je završila u 14:30 sati.

U Puli, 6. listopada 2021. godine.

Zapisničarka: Predsjednica Školskog odbora:

Borka Sladonja, prof. Ljiljana Glad-Racan, prof.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_